CELEX: 32013R1033
Language: hr
Date: 2013-10-24 00:00:00
Title: Provedbena uredba Komisije (EU) br. 1033/2013 оd 24. listopada 2013. o odobrenju bakrova sulfata pentahidrata kao postojeće aktivne tvari za uporabu u biocidnim pripravcima za vrstu proizvoda 2 Tekst značajan za EGP

25.10.2013   
            
            
               HR
            
            
               Službeni list Europske unije
            
            
               L 283/25
            
         PROVEDBENA UREDBA KOMISIJE (EU) br. 1033/2013
   оd 24. listopada 2013.
   o odobrenju bakrova sulfata pentahidrata kao postojeće aktivne tvari za uporabu u biocidnim pripravcima za vrstu proizvoda 2
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 89. stavak 1. treći podstavak,
   budući da:
   
               (1)
            
            
               Uredbom Komisije (EZ) br. 1451/2007 (2) utvrđuje se popis aktivnih tvari koje treba ocijeniti radi njihova mogućeg uvrštavanja u Prilog I., I.A ili I.B Direktivi 98/8/EZ Europskog parlamenta i Vijeća (3). Na tom se popisu nalazi i bakrov sulfat.
            
         
               (2)
            
            
               Bakrov sulfat ocijenjen je u skladu s člankom 11. stavkom 2. Direktive 98/8/EZ za uporabu u vrsti proizvoda 2, dezinfekcijskim sredstvima i drugim biocidnim pripravcima za uporabu u domaćinstvu i na površinama namijenjenima javnom zdravstvu, kako su definirani u Prilogu V. toj Direktivi, što odgovara vrsti proizvoda 2 prema definiciji iz Priloga V. Uredbi (EU) br. 528/2012.
            
         
               (3)
            
            
               Podaci podneseni u svrhu ocjenjivanja omogućili su donošenje zaključaka samo za određeni oblik bakrova sulfata, točnije bakrova sulfata pentahidrata (CAS br.o 7758-99-8). Na temelju ocjene nisu se mogli donijeti zaključci za bilo koju drugu tvar koja je u skladu s definicijom bakrova sulfata CAS 7758-99-7 u prethodno navedenom popisu aktivnih tvari iz Uredbe (EZ) br. 1451/2007. Stoga je odobrenjem potrebno obuhvatiti samo bakrov sulfat pentahidrat.
            
         
               (4)
            
            
               Francuska je imenovana državom članicom izvjestiteljicom te je 5. travnja 2011. u skladu s člankom 14. stavcima 4. i 6. Uredbe (EZ) br. 1451/2007 Komisiji podnijela izvješće nadležnog tijela zajedno s preporukom.
            
         
               (5)
            
            
               Izvješće nadležnog tijela pregledale su države članice i Komisija. U skladu s člankom 15. stavkom 4. Uredbe (EZ) br. 1451/2007, nalazi te revizije uneseni su 27. rujna 2013. u izvješće o ocjeni u okviru Stalnog odbora za biocidne pripravke.
            
         
               (6)
            
            
               Iz izvješća proizlazi da se može očekivati da će biocidni proizvodi koji se koriste u vrsti proizvoda 2 i sadržavaju bakrov sulfat pentahidrat zadovoljiti uvjete propisane člankom 5. Direktive 98/8/EZ.
            
         
               (7)
            
            
               Stoga je primjereno odobriti uporabu bakrova sulfata pentahidrata u biocidnim proizvodima za vrstu proizvoda 2.
            
         
               (8)
            
            
               S obzirom na to da se ocjena nije odnosila na nanomaterijale, na temelju članka 4. stavka 4. Uredbe (EU) br. 528/2012 odobrenje ne bi trebalo obuhvaćati takve materijale.
            
         
               (9)
            
            
               Prije odobrenja aktivne tvari potrebno je omogućiti da protekne razumno razdoblje kako bi se državama članicama, zainteresiranim stranama i po potrebi Komisiji omogućilo da se pripreme za ispunjavanje novih uvjeta.
            
         
               (10)
            
            
               Mjere predviđene ovom Uredbom u skladu su s mišljenjem Stalnog odbora za biocidne pripravke,
            
         DONIJELA JE OVU UREDBU:
   Članak 1.
   Bakrov sulfat pentahidrat odobrava se kao aktivna tvar za uporabu u biocidnim proizvodima za vrstu proizvoda 2, podložno specifikacijama i uvjetima iz Priloga.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. listopada 2013.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 167, 27.6.2012., str. 1.
   
      (2)  Uredba Komisije (EZ) br. 1451/2007 od 4. prosinca 2007. o drugoj fazi desetogodišnjeg radnog programa iz članka 16. stavka 2. Direktive 98/8/EZ Europskog parlamenta i Vijeća o stavljanju biocidnih pripravaka na tržište (SL L 325, 11.12.2007., str. 3.).
   
      (3)  Direktiva 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (SL L 123, 24.4.1998., str. 1.).
   
      PRILOG
      
                  Zajednički naziv
               
               
                  Naziv IUPAC
                  Identifikacijski brojevi
               
               
                  Najmanji stupanj čistoće aktivne tvari (1)
                  
               
               
                  Datum odobrenja
               
               
                  Datum isteka odobrenja
               
               
                  Vrsta proizvoda
               
               
                  Posebni uvjeti (2)
                  
               
            
                  Bakrov sulfat pentahidrat
               
               
                  Naziv IUPAC: bakrov sulfat pentahidrat
                  EZ br.: 231-847-6 (3)
                  
                  CAS br.: 7758-99-8
               
               
                  999 g/kg
               
               
                  1. srpnja 2015.
               
               
                  30. lipnja 2025.
               
               
                  2
               
               
                  Pri ocjenjivanju proizvoda posebna se pozornost posvećuje izloženosti, rizicima i učinkovitosti povezanima sa svakom uporabom na koju se odnosi zahtjev za odobrenje, ali koja nije proučena u okviru procjene rizika aktivne tvari na razini Unije.
                  Odobrenja podliježu sljedećem uvjetu:
                  Za industrijske ili profesionalne korisnike moraju se utvrditi sigurni radni postupci i odgovarajuće organizacijske mjere. U slučajevima kada se izloženost ne može na drugi način smanjiti na prihvatljivu razinu, proizvode je potrebno koristiti uz odgovarajuću osobnu zaštitnu opremu.
               
            
         (1)  Čistoća navedena u ovom stupcu bila je najmanji stupanj čistoće aktivne tvari upotrijebljene pri ocjeni koja je napravljena u skladu s člankom 8. Uredbe (EU) br. 528/2012. Aktivna tvar u proizvodu kakav se stavlja na tržište može biti jednake ili različite čistoće ako je dokazano da je tehnički ekvivalentna ocijenjenoj aktivnoj tvari.
      
         (2)  Za provedbu općih načela Priloga VI. Uredbi (EU) br. 528/2012, sadržaj i zaključci izvješća o ocjeni nalaze se na web-mjestu Komisije: http://ec.europa.eu/comm/environment/biocides/index.htm
      
         (3)  Tim se brojem EZ treba obuhvatiti samo bakrov sulfat pentahidrat.